03/02/2010 | Administración LocalMunicipal
Mazaricos
Anunco aprobación definitiva de honras

O Concello Pleno, en sesión ordinaria celebrada o 27 de Novembro de 2009, aprobou inicialmente, o Regulamento Especial de honras e distincións do Concello de Mazaricos, abríndose un prazo de presentación de reclamacións de 30 días hábiles contados a partir da súa publicación no BOP (Núm.262 de 14 de Decembro de 2009). O non terse presentado en prazo ningunha reclamación, enténdese aprobados definitivamente o devandito polo que se procede a súa publicación íntegra no Boletín Oficial de A Coruña. A aprobación deste Regulamento baséase nos artigos 4 e 49 da Lei 7/1985, de 2 de abril Reguladora das Bases de Réxime Local e dos artigos 50.3, 50.24 e 189 a 191 do RD 2.568/1986, de 26 de novembro aprobatorio do Regulamento de Organización, Funcionamento e Réxime Xurídico das Entidades Locais que establece que as mesmas poderán acordar a creación de medallas, emblemas, condecoracións ou outros distintivos honoríficos a fin de premiar especiais merecementos, beneficios sinalados ou servizos extraordinarios previo os trámites establecidos neste Regulamento. A concesión de títulos e honores que poidan ser outorgados polo Concello de Mazaricos a fin de premiar ou recoñecer as actuacións que poidan ser merecedoras das mesmas serán as seguintes: 1. Nomeamento de fillo/a predilecto/a municipio.2. Nomeamento de fillo/a adoptivo/a do municipio. Os nomeamentos poderán recaer en persoas físicas ou xurídicas tanto nacionais como estranxeiras e terán carácter honorífico e non outorgarán en ningún caso potestades para intervir na vida administrativa nin no goberno do municipio, pero habilitarán para o desenvolvemento de funcións representativas cando estas se exerzan pola demarcación territorial previa designación especial da Alcaldía. A concesión de distincións e honras faranse en todo caso, de xeito discrecional polo Concello. Para conceder as honras e distincións a persoas estranxeiras terase en conta o sinalado no artigo 190 do R. Decreto 2.568/1986, de 28 de novembro de aprobación do R. O. F. e Réxime Xurídico das Entidades Locais. O nomeamento de fillo ou filla predilecta unicamente poderá recaer en persoas físicas que tiveran nacido no municipio e amosaran calidades e circunstancias singulares relevantes para a localidade que xustifiquen a concesión. O nomeamento de fillo/a adoptivo/a que recaerá en persoa física terá a mesma consideración e xerarquía que o título de fillo/a predilecto/a, coa única diferencia de que se conferirá a persoas que non teñan nacido no municipio pero que nembargantes teñan un vencello moi especial co mesmo e reúnan as condicións sinaladas no artigo anterior. Os títulos anteriores poderán concederse a título póstumo nos supostos en que na persoa falecida concorresen os requisitos anteriormente enumerados. Os títulos de fillo/a adoptivo/a e de fillo/a predilecto/a terán carácter vitalicio. Aquela persoa que posúa a distinción de fillo/a predilecto/ a ou adoptivo/a só poderá ser privada da mesma e, en consecuencia, revogado o nomeamento, cando concorran causas excepcionais motivadas por comportamentos indignos que deberán quedar acreditados en expediente instruído ao efecto. O acordo que desposúa dos títulos mencionados deberá ser adoptado seguindo o mesmo procedemento e coa mesma maioría que para o seu outorgamento. Unha vez que estea acordada a concesión dos títulos anteriores, sinalarase a data para a entrega dos mesmos, que consistirá nos diplomas e insignias que corresponden a cada un dos títulos. Os diplomas de fillo/a predilecto/a ou adoptivo/a conterá as seguintes mencións: - Denominación do título. - Nome do interesado/a. - Data do acordo plenario polo que se outorga. - Sucinta referencia aos merecementos que motivan e xustifican a distinción. A insignia conterá o seguinte: - Botón de solapa co escudo oficial de Mazaricos. Para que poida concederse calquera das honras e distincións é indispensable a tramitación do oportuno expediente que permita xustificar as razóns do outorgamento. Iniciarase o procedemento por Resolución da Alcaldía, ben por propia iniciativa ou a requirimento de calquera grupo político da Corporación Municipal ou respondendo a petición razoada de Entidades, centro de carácter oficial, Institutos, asociacións de recoñecido prestixio e solvencia, asociacións culturais, deportivas, ou de carácter análogo, con sede no Concello ou por asociacións de veciños. Na mesma resolución proporase á persoa á que se desexa distinguir, así como a distinción a outorgar. No mesmo nomearase o Instrutor do procedemento que será un Concelleiro/a que se ocupará da tramitación do expediente. O instrutor realizará todas as actuacións que sexan precisas para a acreditación dos méritos que concurran na persoa ou persoas propostas, podendo para elo solicitar os informes e testemuñas que sexan necesarios para confirmar o merecemento e que quedarán incorporados ao expediente. Unha vez concluído o trámite anterior remitirá informe razoado, que poderá ser favorable ou desfavorable e proposta de Resolución á Alcaldía que procederá a valorar a mesma. Por parte da Alcaldía, poderase optar entre solicitar máis dilixencias ou proceder á remisión da proposta ao Pleno do Concello para a adopción do acordo correspondente, previo ditame da Comisión Informativa que proceda. O Pleno do Concello de conformidade co artigo 50.24 do Regulamento de O. F. e R. Xurídico das Entidades Locais, resolverá sobre a procedencia ou non da concesión dos títulos e honras descritos anteriormente atendendo aos méritos, calidades e circunstancias singulares dos galardoados, acordo que deberá ser adoptado co voto favorable da maioría absoluta legal dos membros da Corporación. A entrega ao galardoado da distinción levarase a cabo en acto público solemne, procurándose outorgar publicidade dabondo ao mesmo. Os que ostenten unha distinción das sinaladas neste Regulamento terán un lugar de honra nos actos públicos aos que sexan invitados. Os títulos outorgados inscribiranse no Libro Rexistro de distincións, inscribíndose por orde cronolóxica de outorgamento do nome do galardoado e do título concedido. O libro rexistro de distincións estará a cargo do titular da Secretaría do Concello. Disposición final única. O Regulamento entrará en vigor unha vez aprobado definitivamente e publicado o seu texto íntegro no Boletín Oficial da Provincia de A Coruña e de conformidade co sinalado no artigo 70 da Lei 7/1985, de 2 de abril. O presente Regulamento, conforme ao disposto no artigo 70.2 da Lei 7/1985, entrará en vigor ao díaseguinte da súa publicación íntegra no BOP e unha vez transcorrido o prazo de quince días a que fai referencia o artigo 65.2 da mesma Lei”. Mazaricos, a 22 de Xaneiro 2010. O ALCALDE Asdo. José M. Santos Maneiro